b'\n_START_ARTICLE_\nTitanoboa cerrejonensis\n_START_SECTION_\nDydis\n_START_PARAGRAPH_\nLygindami fosilij\xc5\xb3 dyd\xc5\xbeius ir formas su dabartin\xc4\x97mis gyvat\xc4\x97mis, tyr\xc4\x97jai nustat\xc4\x97, kad Titanoboa cerrejonensis gal\xc4\x97jo siekti iki 12\xc2\xa0\xe2\x80\x93 15 metr\xc5\xb3 ilgio, sverti apie 1135 kilogramus ir b\xc5\xabti apie 1 metro skersmens storiausioje k\xc5\xabno dalyje. Ilgiausia dabar gyvenan\xc4\x8dia gyvate laikomas tinklinis pitonas, kuris gali pasiekti iki 8,7 metr\xc5\xb3 ilgio.\n_START_SECTION_\nPaplitimas\n_START_PARAGRAPH_\n2009 metais 28 Titanoboa cerrejonensis fosilijos buvo surastos Cerrej\xc3\xb3n anglies kasyklose Gvachiros departamente Kolumbijoje. Iki \xc5\xa1i\xc5\xb3 atradim\xc5\xb3 keletas fosilij\xc5\xb3 buvo surastos Piet\xc5\xb3 Amerikos tropikuose. Gyvat\xc4\x97 buvo atrasta tarptautin\xc4\x97s mokslinink\xc5\xb3 komandos, kuriai vadovavo paleontologas Jonathan Bloch i\xc5\xa1 Floridos universiteto ir paleobotanikas Carlos Jaramillo i\xc5\xa1 Panamos Smithsonian tropini\xc5\xb3 tyrim\xc5\xb3 instituto.\n_START_SECTION_\nKlimatas\n_START_PARAGRAPH_\nKadangi gyvat\xc4\x97s yra \xc5\xa1altakraujai gyv\xc5\xabnai, atradimas leid\xc5\xbeia manyti, kad t\xc5\xb3 laik\xc5\xb3 tropikai buvo \xc5\xa1iltesni nei anks\xc4\x8diau manyta. Vidutin\xc4\x97 j\xc5\xb3 temperat\xc5\xabra tur\xc4\x97jo b\xc5\xabti apie 30 \xc2\xb0C. \xc5\xa0iltesnis \xc5\xbdem\xc4\x97s klimatas Titanoboa cerrejonensis gyvavimo metu leido joms pasiekti didesn\xc4\xaf nei \xc5\xa1iuolaikini\xc5\xb3 gyva\xc4\x8di\xc5\xb3 dyd\xc4\xaf. \xc5\xa0iandien did\xc5\xbeiausi \xc5\xa1altakraujai gyv\xc5\xabnai randami tropikuose, kur yra kar\xc5\xa1\xc4\x8diausia, ma\xc5\xbeesni gyvena toliau nuo pusiaujo.\n_START_SECTION_\nMasin\xc4\x97je kult\xc5\xabroje\n_START_PARAGRAPH_\n2011 metais Charlie Brinson ir jo komanda suk\xc5\xabr\xc4\x97 10 metr\xc5\xb3 ilgo elektromechanin\xc4\xaf robotizuot\xc4\x85 Titanoboa model\xc4\xaf. Taip pat yra plan\xc5\xb3 j\xc4\xaf pailginti iki 15 metr\xc5\xb3 ilgio._NEWLINE_Nat\xc5\xabralaus dyd\xc5\xbeio, 15 metr\xc5\xb3 ilgio ir 1100 kilogram\xc5\xb3, Titanoboa modelis buvo pristatytas Niujorko centrin\xc4\x97je stotyje 2012 met\xc5\xb3 kovo 22 dien\xc4\x85. Jis reklamavo Smithsonian kanalo laid\xc4\x85\xc2\xa0\xe2\x80\x93 \xe2\x80\x9eTitanoboa: Monster Snake\xe2\x80\x9c, kuri buvo parodyta 2012 met\xc5\xb3 baland\xc5\xbeio 1 dien\xc4\x85. Replika dabar eksponuojama Smithsonian gamtos istorijos muziejuje Va\xc5\xa1ingtone.'